《题詹鹳村寻山图》
清代·王宏撰

飞泉泻逸峰，翠筱疏白石。脱帻信幽步，谽谺罕人迹。

亭亭冰雪姿，容与忘晨夕。宗炳卧游者，幼舆丘壑客。

停云静无声，归鸟亦敛翮。栖托正复好，薄荣罢行役。

琴樽应有娱，更卜何处宅。

作者简介：王宏撰（1622～1702年）字修文，亦字无异，号山史，陕西华阴县人，清代关中著名学者。王宏撰一生无意仕途，潜心治学，顾炎武赞其勤学不倦。他擅长古文，韵味精深。文章之外，亦工书法，仿王羲之，兼学颜真卿和米芾，在关中曾撰书了许多碑志。他精通金石学，善鉴别书法名画和金石文，著作有《砥斋集》12卷、《周易筮述》8卷、《正学偶见述》1卷、《山志》6卷。